Bengt Burg er uddannet i en gammeldags købmandsbutik og blev student fra Statens- og Hovedstadskommunernes studenterkursus i 1967. Efter endt studium på CBS i 1978 og Københavns Universitet i 1983, blev han i 1984 ansat ved Danmarks Radio som udsendelsesleder. I hele sin studietid var han lærervikar i folkeskolen. Bengt Burg har modtaget flere legater, bl.a. det italienske statslegat, der gjorde det muligt at studere litteratur og økonomi på Torinos Universitet i 1980-81. Bengt Burg blev uddannet i journalistik i DR. I 1988 blev han kåret som Danmarks populæreste radiovært. I 1989 var han kort vært på Eleva2ren og Antikrunden. Det blev til næsten 12 år som daglig! vært for Lykkehjulet på TV2 (Wheel of Fortune). Nordisk Film i Valby producerede mere end 3500 afsnit og programserien blev set af mere end 3 milliarder og er stadig det mest sete tvquizprogram i Danmark. Han blev i 2000 fyret fra TV2 og Nordisk Film på grund af alder (55) og Lykkehjulet lå derefter underdrejet i et lille årstid med ganske få seere. I 2005 blev han ansat som journalist og radiovært på Jyske Vestkystens Radio Victor i Kolding/Esbjerg og VLR i Vejle sideløbende med privat virksomhed. Han har ligeledes været deltager i TV3's livstilsprogram De Fantastiske 5 – I den gode sags tjeneste. Afsnittet hvor Bengt Burg deltog hed Bengt Burg: Afslappet vært i tjekket stil og blev sendt 24. april 2006.  Privatliv Bengt blev gift med Bente Askjær i 2010. Han har sønnen Rasmus Burg, der er it-chef og tv-tilrettelægger.